

**Σύμφωνα με την επιτροπή του ΟΗΕ για την πρόληψη των βασανιστηρίων, η Ελλάδα οφείλει να ενισχύσει τα μέτρα πρόληψης των βασανιστηρίων.**

ΓΕΝΕΥΗ (21 Οκτωβρίου 2024) - Η Ελλάδα οφείλει να λάβει περισσότερα μέτρα για να προστατεύσει τα άτομα που στερούνται της ελευθερίας τους από τα βασανιστήρια και την κακή μεταχείριση και να διασφαλίσει τον αποτελεσματικό και καίριο ρόλο του Εθνικού Μηχανισμού Πρόληψης, ανέφεραν οι ειδικοί της [Υποεπιτροπής του ΟΗΕ για την πρόληψη των Βασανιστηρίων (Subcommittee on Prevention of Torture)](https://www.ohchr.org/en/treaty-bodies/spt) (SPT) μετά από την πρώτη επίσκεψή τους στην Ελλάδα.

Κατά τη διάρκεια της επίσκεψης από 6 έως 17 Οκτωβρίου, το κλιμάκιο της SPT επισκέφτηκε φυλακές, ψυχιατρικά ιδρύματα, σωφρονιστικά καταστήματα κράτησης νέων και κέντρα κράτησης μεταναστών, καθώς και αστυνομικά τμήματα και δικαστικές φυλακές.

«Η Ελλάδα τα τελευταία χρόνια αντιμετώπισε σημαντικές προκλήσεις, και σε σχέση με την μετανάστευση και την εθνική οικονομία, οφείλει όμως να κάνει περισσότερα,» ανέφερε η Anica Tomsic, επικεφαλής του κλιμακίου. «Αν και κατανοούμε ότι λαμβάνονται μέτρα που αποσκοπούν στην ενίσχυση των δικαιωμάτων των ατόμων που στερούνται της ελευθερίας τους, πρέπει να αντιμετωπιστούν οι πλημμέλειες και απαιτείται επείγουσα δράση για την προστασία των κρατουμένων και για την πρόληψη των βασανιστηρίων και της κακομεταχείρισης εδώ και τώρα.»

Το κλιμάκιο διεξήγαγε κατ’ ιδίαν και εμπιστευτικές συνεντεύξεις με κρατούμενους, με άτομα που στερούνται της ελευθερίας τους και με εργαζόμενους σε χώρους κράτησης. Μέλη του κλιμακίου συναντήθηκαν με τον Συνήγορο του Πολίτη - υπό την ιδιότητά του ως Εθνικού Μηχανισμού Πρόληψης, με κρατικούς αξιωματούχους, με την Εθνική Επιτροπή για τα Δικαιώματα του Ανθρώπου, με εκπροσώπους της κοινωνίας των πολιτών και με φορείς των Ηνωμένων Εθνών.

Προκειμένου να στηρίξει το έργο του ελληνικού Εθνικού Μηχανισμού Πρόληψης, ο οποίος είναι ο εθνικός φορέας εποπτείας των συνθηκών κράτησης, που συστάθηκε δυνάμει του Προαιρετικού Πρωτοκόλλου, το κλιμάκιο είχε συνομιλίες με τον Μηχανισμό και τον συνόδευσε σε επισκέψεις σε χώρους κράτησης.

«Προτρέψαμε την Κυβέρνηση να εντείνει τις προσπάθειές της για την διασφάλιση και την ενίσχυση της λειτουργικής ανεξαρτησίας του Εθνικού Μηχανισμού Πρόληψης, ο οποίος αποτελεί κλειδί για την διαρκή προσπάθεια πρόληψης των βασανιστηρίων και της κακομεταχείρισης» ανέφερε η Tomsic.

Η Υποεπιτροπή θα υποβάλει στην ελληνική Κυβέρνηση εμπιστευτική έκθεση με παρατηρήσεις και συστάσεις για την πρόληψη των βασανιστηρίων και της κακομεταχείρισης των ατόμων που στερούνται της ελευθερίας τους. Παροτρύνει την Ελλάδα, όπως και όλα τα άλλα κράτη, να δημοσιεύσει την έκθεση.

Στο κλιμάκιο συμμετείχαν οι Anica Tomsic, επικεφαλής του κλιμακίου (Κροατία), Uju Agomoh (Νιγηρία), Suzanne Jabbour (Λίβανος) και Juan Pablo Vegas (Περού).
Την επιτροπή συνόδευσαν δύο στελέχη της γραμματείας της SPT, αρμόδια για τα ανθρώπινα δικαιώματα.

ΤΕΛΟΣ

***Για περισσότερες πληροφορίες αναφορικά με την αποστολή, επικοινωνήστε με τον***
*Armen Avetisyan στην ηλεκτρονική διεύθυνση* *armen.avetisyan@un.org*

***Για αιτήματα των μέσων μαζικής ενημέρωσης στη Γενεύη, επικοινωνήστε με την****Vivian Kwok στην ηλεκτρονική διεύθυνση**vivian.kwok@un.org**, ή
με τον τομέα UN Human Rights Office Media Section στην ηλεκτρονική διεύθυνση****ohchr-media@un.org***

***Γενικές Πληροφορίες:*** *Η*[*Υποεπιτροπή για την Πρόληψη των Βασανιστηρίων*](https://www.ohchr.org/en/treaty-bodies/spt)*εποπτεύει την συμμόρφωση των συμβαλλομένων κρατών στο* [*Προαιρετικό Πρωτόκολλο της Σύμβασης κατά των Βασανιστηρίων*](https://www.ohchr.org/en/instruments-mechanisms/instruments/optional-protocol-convention-against-torture-and-other-cruel)*, το οποίο μέχρι σήμερα έχει κυρωθεί από*[*94 χώρες*](https://treaties.un.org/Pages/ViewDetails.aspx?src=TREATY&mtdsg_no=IV-9-b&chapter=4&clang=_en)*.* Η [*25μελής*](https://www.ohchr.org/en/treaty-bodies/spt/membership)Υποεπιτροπή απαρτίζεται από *ανεξάρτητους ειδικούς σε θέματα ανθρωπίνων δικαιωμάτων από ολόκληρο τον κόσμο, οι οποίοι συμμετέχουν υπό την προσωπική τους ιδιότητα κι όχι ως εκπρόσωποι των συμβαλλομένων κρατών. Η Υποεπιτροπή επισκέπτεται τα Κράτη που έχουν κυρώσει το Προαιρετικό Πρωτόκολλο της Σύμβασης κατά των Βασανιστηρίων, κι έχει πρόσβαση σε οποιοδήποτε χώρο υπάρχουν άτομα που στερούνται της ελευθερίας τους, ώστε να συνδράμει τα συμβαλλόμενα κράτη στην πρόληψη των βασανιστηρίων και της κακομεταχείρισης. Η Υποεπιτροπή κοινοποιεί τις παρατηρήσεις και συστάσεις της στα Κράτη μέσω εμπιστευτικών εκθέσεων, τις οποίες ενθαρρύνει τις χώρες να δημοσιεύουν.*

***Παρακολουθήστε τα βίντεο μας για να μάθετε περισσότερα για*** [***όλα τα Όργανα του ΟΗΕ που προβλέπονται από τις Συνθήκες***](https://eur02.safelinks.protection.outlook.com/?url=https://www.youtube.com/watch?v=2zpjb6ht0EA&feature=youtu.be&data=05|01|ohchr-infodesign@un.org|95839aebfea54ce2470c08db2b95c2e7|0f9e35db544f4f60bdcc5ea416e6dc70|0|0|638151694434774015|Unknown|TWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0=|3000|||&sdata=Nrqdx3DOBEZYpyVaTZcPUnkI6gq6a6GMZ4ujCcSJC8A=&reserved=0)***και για***[***την Υποεπιτροπή για την Πρόληψη των Βασανιστηρίων***](https://eur02.safelinks.protection.outlook.com/?url=https://www.youtube.com/watch?v=iBjkqIYGoe0&feature=youtu.be&data=05|01|ohchr-infodesign@un.org|95839aebfea54ce2470c08db2b95c2e7|0f9e35db544f4f60bdcc5ea416e6dc70|0|0|638151694434774015|Unknown|TWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0=|3000|||&sdata=wSpzl6usJYvq9CF93EoG4t+YQbdYJcHPw4uS4cpw3q8=&reserved=0)***.******Ακολουθήστε τα Όργανα του ΟΗΕ που προβλέπονται από Συνθήκες στα μέσα κοινωνικής δικτύωσης!******Θα μας βρείτε και στο Twitter @UNTreatyBodies***